Cespón, Boiro

San Vicenzo de Cespón é unha parroquia que se localiza no leste do concello de Boiro, na comarca da Barbanza. Segundo o padrón municipal (INE 2013) ten 1.941 habitantes (937 homes e 1.004 mulleres), o que supón unha diminución en relación ao ano 1999 cando tiña 2.187 habitantes.

 Patrimonio 
Dentro da parroquia de Cespón cómpre destacar:
 A igrexa románica de San Vicenzo de Cespón, da segunda metade do século XII e reconstruída en 1690, con posteriores ampliacións.
 O Calvario de San Roque.
 Os castros, Grande e Pequeno, de Punta Neixón.
 O petróglifo da Cabra de Cubeliño e do Monte Ferreiro.
 O Centro Arqueolóxico do Barbanza, na Punta Neixón.
 O pazo de Sandrenzo, con capela dedicada a Sebastián, mártir.

 Cespón na literatura popular 
 Aldeíña de Ferreiros,/ aldea que me namora/ aínda mas ha de pagar/ quen dela me bote fóra  Fermín Bouza Brey: "Cantigas populares da Arousa", en Arquivos do Seminario de Estudos Galegos III, 1929, 153-204 [en facsímile II], 201. No texto: m-as, de ela. Ferreiros é aldea da parroquia de Cespón (Boiro)..
 Para zapateiros, Noia,/ para pescadas, o Son,/ para mozos ¡viva Boiro!/ para borrachos, Cespón Fermín Bouza-Brey: “Cantigas populares da Arousa”, en Arquivos do Seminario de Estudos Galegos III, 1929, 153-204 [en facsímile II], 172. No texto: Noya, Són..

 Galería de imaxes 

 Lugares e parroquias 
 Lugares de Cespón 

 Parroquias de Boiro 

Notas

 Véxase tamén 
 Outros artigos 
 Lugares de Boiro
 Romaría de Neixón

Categoría:Parroquias de Boiro
Categoría:Parroquias de Galicia baixo a advocación de san Vicenzo